**Ministru kabineta noteikumu projekta “Grozījums Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”” (turpmāk - Noteikumu projekts) mērķis ir papildināt epidemioloģiskās drošības nodrošināšanas resursu sarakstu ar pulsa oksimetriem. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izstrādāts saskaņā ar 2021. gada 21. janvārī Finanšu ministrijas Vadības grupā atbalstīto Labklājības ministrijas priekšlikumu centralizēti iegādāties pulsa oksimetrus visiem ilgstošas sociālās aprūpes un rehabilitācijas centriem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nepieciešams papildināt veicamos pasākumus Covid-19 izplatības mazināšanai sociālās aprūpes centru klientu un darbinieku vidū, ņemot vērā epidemiologu ieteikumus, papildinot epidemioloģiskās drošības nodrošināšanas resursu sarakstu ar pulsa oksimetriem.Ir izstrādāts noteikumu projekts grozījumi Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”, iekļaujot pulsa oksimetrus nepieciešamo epidemioloģiskās drošības nodrošināšanas resursu sarakstā.Personas, kuras dzīvo ilgstošas sociālās aprūpes institūcijās (tai skaitā valsts un pašvaldību sociālās aprūpes centros) ir viena no lielākajām infekcijas Covid-19 riska grupām, kuru esošā veselības stāvokļa un slimību dēļ ir jāveic īpaši pasākumi, lai mazinātu Covid-19 inficēšanās riskus. Vēl 2020. gada novembrī 7,4 % no visiem reģistrētajiem Covid-19 gadījumiem valstī bija konstatēti starp sociālās aprūpes institūciju darbiniekiem un klientiem, bet jau decembrī tie bija 13,4% gadījumu. Decembrī, salīdzinot ar novembri, gandrīz četras reizes ir pieaudzis to reģistrēto gadījumu skaits, kuri ir saistīti ar sociālās aprūpes centriem.Pulsa oksimetrs var palīdzēt agrīni ieraudzīt izmaiņas skābekļa piesātinājumā asinīs un ātrāk saņemt palīdzību. Skābekļa terapijas laikā ieteicams kontrolēt asins piesātinājumu ar skābekli (%SpO2), izmantojot pulsa oksimetru. Pulsa oksimetrs ir viegla, portatīva medicīnas ierīce, ar ko ļoti ātri var noteikt skābekļa saturāciju asinīs un sirdsdarbības ātrumu. Ierīce tiek uzlikta uz rokas pirksta un pāris sekundēs tā fiksē %SpO2 un pulsu. Displejs uzrāda divus skaitļus – vienu, kas apzīmē pulsa ātrumu un otru, kas apzīmē asins piesātinājumu ar skābekli (%SpO2). Pulsa oksimetrs mēra oksihemoglobīna saturāciju asinīs jeb citiem vārdiem sakot, hemoglobīna un asins piesātinājumu ar skābekli. Šis ir ļoti svarīgs rādītājs elpošanas sistēmas darbības novērtēšanai, jo daudzu elpošanas slimību gadījumā samazinās oksihemoglobīna saturācija asinīs.Pulsa oksimetrs darbojas, nolasot asins krāsu spektru. Skābeklim saistoties ar hemoglobīnu mainās hemoglobīna struktūra un krāsa. Ar skābekli nepiesātinātas asinis kļūst zilganākas, bet plaušu alveolās hemoglobīnam saistoties ar skābekli tās kļūst sarkanākas.Pulsa oksimetrs ļauj veikt pastāvīgus, vienkāršus un uzticamus asins piesātinātības ar skābekli un pulsa mērījumus gan bērniem, gan pieaugušiem.Nepieciešamo pulsa oksimetru skaits noteikts par pamatu ņemot ilgstošas sociālās aprūpes un rehabilitācijas iestādēs esošo klientu vietu skaitu, ar aprēķinu 1 pulsa oksimetrs uz 50 klientu vietām.Uz pulsa oksimetra marķējuma jābūt CE marķējumam ar paziņotās iestādes numuru, informācijai par ražotāju.Valsts aizsardzības loģistikas un iepirkuma centrs (turpmāk – VALIC) organizēs pulsa oksimetru iepirkumu un iegādi, attiecīgi iegādājoties 357 vienības pulsa oksimetus, savukārt, Valsts ugunsdzēsības un glābšanas dienests (turpmāk -VUGD) nodrošinās to nogādāšanu institūcijām.  |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Covid – 19 infekcijas izplatību šobrīd nav iespējams prognozēt, tādēļ nav iespējams prognozēt Noteikumu projekta ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 17 279 | 0 | 0 | 0 | 0 | 0 |
| 2.1. valsts pamatbudžets | 0 | 17 279 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -17 279 | 0 | 0 | 0 | 0 | 0 |
| 3.1. valsts pamatbudžets | 0 | -17 279 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 17 279 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts paredz papildināt veicamos pasākumus Covid-19 izplatības mazināšanai sociālās aprūpes centru klientu un darbinieku vidū, ņemot vērā epidemiologu ieteikumus, papildinot epidemioloģiskās drošības nodrošināšanas resursu sarakstu ar pulsa oksimetriem.Plānots, ka vidēji viena pulsa oksimetra izdevumi ir 40.00 euro, kopā nepieciešami 357 oksimetri (324 oksimetri un 10% rezerve, gadījumiem, ja pieaug klientu skaits sociālās aprūpes iestādēs un nepieciešami papildus oksimetri). 40.00 euro x 357 oksimetri = 14 280 euro PVN 21% 2 999 euro Kopā: 17 279 euroGadījumā, ja veicot iepirkumu tiks piedāvāta augstāka cena, būs nepieciešams papildus finansējums Aizsardzības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumi tiks veikti Aizsardzības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, Aizsardzības ministrijai sagatavojot Ministru kabineta rīkojumu par finanšu resursu pārdali. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav  |
| 2. | Sabiedrības līdzdalība projekta izstrādē | Ņemot vērā to, ka Noteikumu projekts tiek virzīts steidzamības kārtībā, sabiedrības iesaiste Noteikumu projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VALIC, VUGD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Neietekmē |
| 3. | Cita informācija | Nav |

Labklājības ministre Ramona Petraviča

Vīza: Valsts sekretārs Ingus Alliks

V.Blaua, 67021564

viktorija.blaua@lm.gov.lv